

**המכללה לביטחון לאומי**

**מפקדת המכללות 871  
המכללה לביטחון לאומי**טלפון: 03-7607400  
פקס: 03-7607500  
19 בנובמבר 2020

**תאריך:**

מפקד המכללות

פרופ' יוסי בן ארצי

סגל המב"ל

**הנדון: סיכום שיחת סטטוס עם המשתתפים הבינ"ל**

1. ביום חמישי ה- 19 בנובמבר 2020 קיימתי שיחת סטטוס עם המשתתפים הבינ"ל. להלן עיקרי הדברים שהעלו המשתתפים.

כללי

* 1. באופן יחסי לשיחות דומות שקיימתי עם המשתתפים הבינ"ל במחזור הקודם, המשתתפים מיעטו להתייחס. משתתף אחד שלח לי מראש שני עמודים של התייחסות, ומשתתף אחר ציין בשיחה שאין לו מה להוסיף למעט העובדה שהוא מרגיש טוב ו well integrated.
  2. המשתתפים התייחסו בחיוב לתגובתיות של המב"ל להתפתחויות הקשורות בקורונה וכן לביטול הקורס של פרופ' דימה אדמסקי.
  3. כלל המשתתפים התייחסו לסוגיית התקשורת בוואטסאפ, שעל רובם היא מקשה. לעיתים מתקבלת אצלם התחושה שהם מקבלים הודעות באיחור לעומת הישראלים (בהתייחסותי בסיום הסברתי שלא כך הוא הדבר וכי אנו מקפידים שזה לא יקרה). כמו כן, ריבוי הקבוצות, ומה שהם כינו "מטלות צד לא אקדמיות" שניתנות במסגרת הקבוצות הצוותיות, מקשים עליהם לעקוב. הביעו העדפה לצמצום התקשורת הצוותית בהודעות בוואטסאפ והעברת המידע ע"י המדריכים בתדרוכים בעלפה עם הצוות.
  4. שיעורי אנגלית – משתתף אחד ציין שזה היה "בזבוז זמן" וכי עדיף היה לקיים שיחה באנגליתעל עניינים חדשותיים אחת לחודש. משתתף אחר המליץ שאם יש כוונה להמשיך - לא ילקח מישהו חיצוני אלא נעשה זאת מתוכנו.
  5. שימוש בטימס – מחציתם משתמשים באופן שוטף באתר, ביחס למצגות וללו"ז. היתר לא רואים בכך צורך.

נושאים אקדמאים

* 1. משתתף אחד ציין כי המעבר התמידי בין התאוריה לפרקטיקה מקשה עליו ולא תמיד הוא מבין/יודע היכן אנו נמצאים.
  2. התייחסו באופן חיובי לחומרי הקריאה שהם מוצאים אותם מועילים ברובם, וניתנים מספיק זמן מראש. משתתף אחד ציין שלעיתים המקראות כרוכות באופן שמקשה על הקריאה של חלק מהמאמרים. כמו כן ציין, כי חסר לו חומרי רקע בקורס חברה של ד"ר אביעד רובין, והוא סבור שיש להקדים ולשלוח חומרי רקע משלימים לפני תחילת המב"ל.
  3. קורס יסודות – הקורס היה מאורגן היטב והמרצים טובים. מרבית הדוגמאות ההסטוריות בהן נעשה שימוש היו ביחס לישראל וקצת לארה"ב. מומלץ לגוון ולהמעיט בדוגמאות ישראליות בעונה הבינ"ל.
  4. קורס מבוא לגיאופוליטיקה וגיאו-אסטרטגיה – מומלץ להאריכו.
  5. משתתף אחד ציין שקפה קריאה היה מועיל והמליץ כי בכל שיעור תיבחר קבוצה שתציג את המאמר והדיון שניהלה במליאה.
  6. משתתף אחד ציין כי נכון שבחירת הנושאים במסגרת המטלות האקדמיות תעשה ע"י המרצים ולא ע"י המשתתפים.
  7. משתתף אחד ציין כי חסרים להם "קריטריונים למתן ציון" כמקובל באקדמיה. לדבריו, זה יעזור להכין את המטלות הצוותיות והאישיות בהתאמה לדרישות המרצים.

משובים

1. רוב המשתתפים ציינו את החוסר בקבלת משוב על התנהלותם ותפקודם בקורס עד כה. הדבר חשוב להם עד מאד. נתנו כדוגמא את ההרצאה שנתנו על נאט"ו ומטלות אחרות שהובילו. כמו כן היו שמחים לשמוע מהישראלים כיצד הם מוצאים את מעורבותם במב"ל.
2. לגבי המשובים שמילאו, ציינו כי קשה להם תמיד לזכור כיצד היו הרצאות שניתנו לפני זמן רב. המליצו כי בימים מרוכזים כמו יום איראן או יום משה"ח יוקדשו כמה דקות בסיום למילוי משוב על היום וההרצאות במסגרתו.

נושאי תרגום

1. המשתתפים לא התייחסו לסוגיית התרגום בצורה נפרדת, למעט ענין טכני קטן שנוגע להוספת מספרי שקפים למצגות על מנת להקל את הסנכרון בין העברית לאנגלית.

מנהלה ולוגיסטיקה

1. כולם ציינו את שביעות רצונם מהלוגיסטיקה, הן בשגרה במב"ל והן בסיור אירופה.
2. הובעה הערכה רבה לצוות הלוגיסטי וכן לאליסה ואהרון על התמיכה והסיוע.
3. הודיתי למשתתפים על התייחסותם הכנה, והבטחתי כי אנו נבחן ונשקול את הדברים במטרה להשתפר היכן שניתן ולהפיק לקחים להמשך השנה.

**בברכה,**

**מירב צפרי-אודיז**

**מד"רית מב"ל**